رتن ٹاٹا

رتن نَوَل ٹاٹا (پیدائش: 28 دسمبر 1937ء - وفات: 9 اکتوبر 2024ء) ایک بھارتی تاجر اور مخیر شخصیت تھے جو ٹاٹا گروپ کے سابق چیئرمین رہ چکے ہیں۔ وہ ٹاٹا خاندان کے رکن تھے اور بھارت میں ایک قابل احترام شخصیت سمجھے جاتے تھے۔ رتن ٹاٹا کو 1991ء میں ٹاٹا گروپ کا چیئرمین مقرر کیا گیا اور وہ 2012ء تک اس عہدے پر فائز رہے۔ ان کی قیادت میں ٹاٹا گروپ نے بین الاقوامی سطح پر وسعت حاصل کی اور کورُس اسٹیل اور جیگوار لینڈ روور جیسے بڑے سودے کیے۔

 ابتدائی و تعلیمی زندگی 
رتن ٹاٹا 28 دسمبر 1937ء کو بمبئی (موجودہ ممبئی) میں پیدا ہوئے۔ ان کا تعلق ایک پارسی خاندان سے تھا۔ ان کے والد نووال ٹاٹا اور والدہ سونُو ٹاٹا تھیں۔ رتن ٹاٹا کے والدین میں علیحدگی اس وقت ہوئی جب وہ صرف 10 سال کے تھے، جس کے بعد ان کی پرورش دادی نواز بائی ٹاٹا نے کی۔

انھوں نے اپنی ابتدائی تعلیم بھارت میں حاصل کی اور بعد ازاں کورنیل یونیورسٹی اور ہارورڈ بزنس اسکول سے مزید تعلیم مکمل کی۔ انھوں نے کورنیل سے 1962ء میں فن تعمیر میں ڈگری حاصل کی اور 1975ء میں ہارورڈ سے ایڈوانسڈ مینجمنٹ پروگرام مکمل کیا۔

 کاروباری زندگی 
رتن ٹاٹا نے اپنے کاروباری زندگی کا آغاز 1961ء میں ٹاٹا گروپ سے کیا۔ وہ ابتدا میں ٹاٹا اسٹیل میں شامل ہوئے اور کمپنی کے مختلف شعبوں میں کام کیا۔ 1991ء میں وہ ٹاٹا گروپ کے چیئرمین بنے۔ ان کی قیادت میں، ٹاٹا گروپ نے کئی بین الاقوامی کمپنیاں خریدیں اور بھارت میں صنعتی ترقی میں اہم کردار ادا کیا۔ 

 انسان دوست سرگرمیاں 
رتن ٹاٹا اپنی انسان دوست سرگرمیوں کے لیے بھی مشہور تھے۔ وہ تعلیم، صحت اور غربت کے خاتمے کے مختلف منصوبوں میں سرگرم رہے۔ ٹاٹا گروپ کے منافع کا ایک بڑا حصہ انسان دوست کاموں کے لیے مختص کیا جاتا ہے۔

 اعزازات 
رتن ٹاٹا کو بھارت حکومت کی جانب سے پدم بھوشن (2000ء) اور پدم وبھوشن (2008ء) جیسے اعزازات سے نوازا گیا۔ یہ دونوں اعزازات بھارت کے اعلیٰ ترین شہری اعزازات میں شامل ہیں۔

 ذاتی زندگی 
رتن ٹاٹا نے کبھی شادی نہیں کی اور اپنی زندگی کا زیادہ تر حصہ کاروبار اور انسانیت کی خدمت میں گزارا۔ وہ اپنی سادگی اور شرافت کی وجہ سے بھارت میں ایک مثالی شخصیت کے طور پر جانے جاتے تھے۔
 وفات 
رپورٹس کے مطابق رتن ٹاٹا کو 7 اکتوبر 2024ء کو سنگین حالت میں بریچ کینڈی ہسپتال میں داخل کیا گیا، جہاں انھیں انتہائی نگہداشت میں رکھا گیا تھا۔ وہ 10 اکتوبر 2024ء کی صبح 86 سال کی عمر میں وہیں انتقال کر گئے۔ ان کے انتقال کے بعد حکومت مہاراشٹر اور حکومت جھارکھنڈ کی جانب سے ایک روزہ سوگ کا اعلان کیا گیا۔

 حوالہ جات 

زمرہ:1937ء کی پیدائشیں
زمرہ:بھارتی صنعت کار
زمرہ:پارسی شخصیات
زمرہ:سورت، گجرات کی شخصیات
زمرہ:کیتھڈرل اینڈ جان کینون اسکول کے فضلا
زمرہ:گجراتی شخصیات
زمرہ:ممبئی کی پارسی شخصیات
زمرہ:ممبئی کی کاروباری شخصیات
زمرہ:ٹاٹا خاندان
زمرہ:کارنیگی انڈوومنٹ برائے بین الاقوامی امن
زمرہ:بھارتی مخیرین
زمرہ:ویکی ڈیٹا سے مختلف مختصر وضاحت
زمرہ:ٹاٹا گروپ کی شخصیات
زمرہ:2024ء کی وفیات
زمرہ:9 اکتوبر کی وفیات
زمرہ:بشپ کاٹن اسکول شملہ کے فضلا
زمرہ:کارنیل یونیورسٹی کالج آف آرکیٹیکچر، آرٹ اینڈ پلاننگ کے فضلا
زمرہ:ریورڈیل کنٹری اسکول کے فضلا
زمرہ:تجارت اور صنعت میں پدم بھوشن وصول کنندگان
زمرہ:مہاراشٹر بھوشن ایوارڈ کے وصول کنندگان
زمرہ:تجارت اور صنعت میں پدم وبھوشن وصول کنندگان
زمرہ:بیسویں صدی کی بھارتی کاروباری شخصیات
زمرہ:اکیسویں صدی کی بھارتی کاروباری شخصیات
زمرہ:ممبئی میں وفات پانے والی شخصیات
زمرہ:بھارتی چیف ایگزیکٹو
زمرہ:بھارتی ارب پتی
زمرہ:بھارتی انجینئرز
زمرہ:جمشید پوری شخصیات
زمرہ:حالیہ وفیات